CELEX: 32000R1630
Language: ro
Date: 2000-07-25 00:00:00
Title: Regulamentul (CE) nr. 1630/2000 al Comisiei din 25 iulie 2000 de modificare a Regulamentului (CEE) nr. 2131/93 de stabilire a procedurii și condițiilor pentru vânzarea cerealelor păstrate de agențiile de intervenție

03/Volumul 34
            
            
               RO
            
            
               Jurnalul Ofícial al Uniunii Europene
            
            
               55
            
         32000R1630
   
               L 187/24
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1630/2000 AL COMISIEI
   
   din 25 iulie 2000
   de modificare a Regulamentului (CEE) nr. 2131/93 de stabilire a procedurii și condițiilor pentru vânzarea cerealelor păstrate de agențiile de intervenție
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 1766/92 al Consiliului din 30 iunie 1992 privind organizarea comună a piețelor în sectorul cerealelor (1), astfel cum a fost modificat ultima dată prin Regulamentul (CE) nr. 1510/2000 al Comisiei (2), în special articolul 5,
   întrucât:
   
               (1)
            
            
               Regulamentul (CEE) nr. 2131/93 al Comisiei (3), astfel cum a fost modificat ultima dată prin Regulamentul (CE) nr. 39/1999 (4), stabilește procedura și condițiile pentru vânzarea cerealelor păstrate de agențiile de intervenție.
            
         
               (2)
            
            
               Acest regulament prevede că, în cazul vânzării pe piața comunitară, ofertele trebuie să fie elaborate cu referire la calitatea standard.
            
         
               (3)
            
            
               Regulamentul (CE) nr. 1253/1999 al Consiliului (5) a abrogat calitatea standard. În consecință, aceasta trebuie să fie înlocuită cu o descriere echivalentă.
            
         
               (4)
            
            
               Măsurile prevăzute de prezentul regulament sunt conforme cu avizul Comitetului de gestionare a cerealelor,
            
         ADOPTĂ PREZENTUL REGULAMENT:
   Articolul 1
   Articolul 13 alineatul (1) din Regulamentul (CEE) nr. 2131/93 se înlocuiește cu următorul text:
   
      „(1)   În cazul vânzării pe piața comunitară, ofertele trebuie să fie elaborate cu referire la o calitate a cerealelor care nu produce nici o modificare a prețului în cazul unei oferte de intervenție.
      Atunci când calitatea cerealelor este diferită de calitatea menționată la primul paragraf, prețul ofertei câștigătoare se ajustează prin aplicarea unor creșteri sau reduceri de preț determinate în conformitate cu articolele 4 și 5 din Regulamentul (CEE) nr. 1766/92.”
   
   Articolul 2
   Prezentul regulament intră în vigoare la data publicării în Jurnalul Oficial al Comunităților Europene.
   Se aplică de la data de 1 iulie 2000.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 iulie 2000.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 181, 1.7.1992, p. 21.
   
      (2)  JO L 174, 13.7.2000, p. 11.
   
      (3)  JO L 191, 31.7.1993, p. 76.
   
      (4)  JO L 5, 9.1.1999, p. 64.
   
      (5)  JO L 160, 26.6.1999, p. 18.